
Text rozhodnutia
Súd: Krajský súd Bratislava Spisová značka: 2S/152/2016 Identifikačné číslo súdneho spisu: 1016201239 Dátum vydania rozhodnutia: 03. 05. 2017 Meno a priezvisko sudcu, VSÚ: JUDr. Vlastimil Pavlikovský ECLI: ECLI:SK:KSBA:2017:1016201239.1 Uznesenie Krajský súd v Bratislave v právnej veci žalobcu: BILLA s r.o., IČO: 31 347 037, Bajkalská 19/A, Bratislava, zastúpený: advokátska kancelária SOUKENÍK - ŠTRPKA, s.r.o., Šoltésovej 14, Bratislava, v mene ktorej koná Mgr. Andrej Guba, LL.M., advokát a konateľ, proti žalovanému: Štátna veterinárna a potravinová správa Slovenskej republiky, Botanická 17, Bratislava, v konaní o preskúmanie zákonnosti postupu a rozhodnutia žalovaného č. 1229/2016 zo dňa 09.05.2016, jednohlasne, takto r o z h o d o l : Krajský súd v Bratislave p o s t u p u j e vec vecne a miestne príslušnému Krajskému súdu v Prešove. o d ô v o d n e n i e : 1. Žalobca sa žalobou zo dňa 11.07.2016, podanou Krajskému súdu v Bratislave dňa 13.07.2016 domáhal preskúmania zákonnosti rozhodnutia žalovaného č. 1229/2016 zo dňa 09.05.2016, ktorým žalovaný rozhodol o zmenení rozhodnutia Regionálnej veterinárnej a potravinovej správy Poprad č. 353/2016 zo dňa 09.03.2016 tak, že žalobcovi uložil pokutu vo výške 23.000,- eur za spáchanie iného správneho deliktu porušením všeobecne záväzných právnych predpisov v priestoroch maloobchodnej prevádzky Žalobcu - filiálky č. 303 na adrese Wolkerova 15, 058 01 Poprad podľa § 28 ods. 2 písm. f) zákona č. 152/1995 Z. z. o potravinách v znení neskorších predpisov. 2. Podľa § 10 SSP, na konanie a rozhodovanie v správnom súdnictve sú vecne príslušné krajské súdy, ak tento zákon neustanovuje inak. 3. Podľa § 13 ods. 1 SSP, miestne príslušným je krajský súd, v ktorého obvode má sídlo orgán verejnej správy, ktorý rozhodol v prvom stupni, ak tento zákon neustanovuje inak. 4. Podľa § 18 ods. 2 SSP, ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. Nižší správny súd je postúpením veci vyšším správnym súdom viazaný. 5. V prejednávanej veci rozhodovala v prvom stupni Regionálna veterinárna a potravinová správa Poprad, a teda miestne (aj vecne) príslušným je Krajský súd v Prešove, keďže v jeho obvode má sídlo orgán verejnej správy, ktorý vo veci rozhodoval v prvom stupni. 6. Krajský súd v Bratislave síce začal vo veci konať, avšak neboli to úkony týkajúce sa veci samej ale úkony rýdzo procesného charakteru. Na základe uvedeného je potrebné konštatovať, že v prejednávanej veci sa ešte nekonalo vo veci samej. K rovnakému záveru dospel aj Najvyšší súd Slovenskej republiky vo viacerých svojich rozhodnutiach (napr. 4Sž/6/2016 zo dňa 04.10.2016). 7. Nakoľko v uvedenej veci bolo zistené, že Krajský súd v Bratislave nie je miestne príslušným na konanie v predmetnej veci, vec bude po právoplatnosti tohto uznesenia postúpená Krajskému súdu v Prešove. 8. Toto rozhodnutie senát Krajského súdu v Bratislave prijal pomerom hlasov 3:0 (§ 139 ods. 4 SSP v spojení s § 147 ods. 2 SSP). Poučenie: Proti tomuto uzneseniu nie je prípustná kasačná sťažnosť (§ 439 ods. 2 písm. d) SSP)

